Проект
МИНИСТЕРСТВО НА РЕГИОНАЛНОТО РАЗВИТИЕ
И БЛАГОУСТРОЙСТВОТО


Наредба за изменение и допълнение на Наредба № РД-02-20-2 от 20 декември 2017 г. за планиране и проектиране на комуникационно-транспортната система на урбанизираните територии 
(обн., ДВ, бр. 7 от 2018 г.; попр., бр. 15 от 2018 г.; изм. и доп., бр. 98 от 2018 г., бр. 79 от 2022 г., бр. 13 и 17 от 2026 г.)

§ 1. В чл. 40 се създават ал. 4 – 10: 
„(4) За нови нежилищни сгради с над пет паркоместа за автомобили, както и при реконструкция, основно обновяване и основен ремонт на нежилищни сгради с повече от пет паркоместа за автомобили, се осигуряват велосипедни паркинги по ал. 3, но не по-малко от 10 % от общия капацитет на сградата. 
(5) За всички съществуващи нежилищни сгради с повече от двадесет паркоместа за автомобили се осигуряват велосипедни паркинги по ал. 3, но не по-малко от 10 % от общия капацитет на сградата. 
(6) В определените паркоместа за велосипеди по ал. 4 и 5 се предвиждат и паркоместа за велосипеди с размери, по-големи от стандартните (товарни велосипеди, дълги велосипеди, велосипеди с ремаркета, триколки или велосипеди за хора с увреждания).
(7) За нови жилищни сгради с над три паркоместа за автомобили, както и при реконструкция, основно обновяване и основен ремонт на съществуващи жилищни сгради с повече от три паркоместа за автомобили, в случаите, когато няма гараж на разположение или складово помещение извън жилището, с инвестиционния проект се предвиждат най-малко две паркоместа за велосипеди за всяко жилище в сграда.
(8) В нови сгради със смесено предназначение, както и при реконструкция, основно обновяване и основен ремонт на съществуващи сгради със смесено предназначение с повече от пет паркоместа за автомобили, за самостоятелните обекти с нежилищни функции необходимият брой паркоместа за велосипеди се определя по реда на ал. 4, а за жилищата - по реда на ал. 7.
 (9) Изискванията по ал. 4, 6, 7 и 8 се прилагат за случаите, в които: 
1. паркингът е разположен в сградата, а при реконструкцията, основното обновяване или основния ремонт строителните и монтажните работи (СМР) в обхвата на разрешението за строеж включват паркинга; или 
2. паркингът е разположен в непосредствена физическа близост до сградата, а при реконструкцията, основното обновяване или основния ремонт СМР в обхвата на разрешението за строеж включват паркинга. 
(10) В случаите при реконструкция, основно обновяване или основен ремонт, когато не е възможно да се осигури необходимия брой паркоместа за велосипеди по ал. 4, 5, 7 и 8, броят на паркоместата се определя въз основа на оценка по чл. 37.
§ 2. Член 50 се изменя така:
„Чл. 50. (1) Зарядните точки за ЕПС са:
1.	с голяма мощност – с възможност за пренос на електроенергия към ЕПС с изходна мощност, по-голяма от 22 kW;
2.	с нормална мощност – с възможност за пренос на електроенергия към ЕПС, включително от категория L съгласно чл. 149, ал. 1, т. 1 от ЗДвП, с изходна мощност по-малка от или равна на 22 kW, но по-голяма от 3,7 kW; 
3.	с мощност до 3,7 kW – с възможност за пренос на електроенергия към ЕПС от категория L съгласно чл. 149, ал. 1, т. 1 от ЗДвП, с изходна мощност по-малка или равна на 3,7 kW;
(2) От предвидените места за гариране и паркиране съгласно приложение № 5 за нови нежилищни сгради с над пет паркоместа за автомобили, както и при реконструкция, основно обновяване и основен ремонт на съществуващи нежилищни сгради с повече от пет паркоместа за автомобили, за всеки пет паркоместа най-малко едно паркомясто се оборудва със зарядна точка за ЕПС. 
(3) Алинея 2 не се прилага за административни и офис сгради. В тези случаи от предвидените места за гариране и паркиране съгласно приложение № 5 за нови административни и офис сгради, както и при реконструкция, основно обновяване и основен ремонт на съществуващи административни и офис сгради с над пет паркоместа, за всеки две паркоместа най-малко едно се оборудва със зарядна точка за ЕПС.

(4) За нови нежилищни сгради с над пет паркоместа за автомобили, както и при реконструкция, основно обновяване и основен ремонт на съществуващи нежилищни сгради с повече от пет паркоместа за автомобили, за най-малко 50 % от местата за гариране и паркиране съгласно приложение № 5, с изключение на местата по ал. 2 и 3, се проектира предварително окабеляване и инфраструктура за полагане на кабели, за да се осигури възможност за инсталиране на по-късен етап на зарядни точки за ЕПС, велосипеди с електрическо задвижване и други видове превозни средства от категория L. 
[bookmark: _GoBack](5) От предвидените места за гариране и паркиране съгласно приложение № 5 за всички съществуващи нежилищни сгради с повече от двадесет паркоместа за автомобили, за всеки десет паркоместа най-малко едно се оборудва със зарядна точка за ЕПС, или най-малко за 50 % от паркоместата за автомобили се проектира инфраструктура за полагане на кабели, за да се осигури възможност за инсталиране на по-късен етап на зарядни точки за ЕПС и за велосипеди с електрическо задвижване.
(6) От предвидените места за гариране и паркиране съгласно приложение № 5 за нови жилищни сгради с над три паркоместа за автомобили, с инвестиционния проект се предвижда най-малко едно паркомясто да се оборудва със зарядна точка за ЕПС. 
(7) За нови жилищни сгради с над три паркоместа за автомобили, както и при реконструкция, основно обновяване и основен ремонт на съществуващи жилищни сгради с повече от три паркоместа за автомобили, за най-малко 50 % от местата за гариране и паркиране съгласно приложение № 5, с изключение на местата по ал. 6, се проектира предварително окабеляване и инфраструктура за полагане на кабели, за да се осигури възможност за инсталиране на по-късен етап на зарядни точки за ЕПС, велосипеди с електрическо задвижване и други видове превозни средства от категория L. 
(8) Изискванията по ал. 2, 4, 6 и 7 се прилагат за случаите, в които:
1. паркингът е разположен в сградата, а при реконструкцията, основното обновяване или основния ремонт СМР в обхвата на разрешението за строеж включват паркинга или електрическата инсталация на сградата; или 
2. паркингът е разположен в непосредствена физическа близост до сградата, а при реконструкцията, основното обновяване или основния ремонт СМР в обхвата на разрешението за строеж включват паркинга или електрическата мрежа на паркинга. 
(9) Предварителното окабеляване и инфраструктурата за полагане на кабели по ал. 4 и 7 се оразмерява така, че да позволява едновременното и ефективно използване на необходимия брой зарядни точки на всички паркоместа, както и инсталиране на система за управление на натоварването или зареждането за нежилищните сгради по ал. 4, доколкото е технически и икономически осъществимо и оправдано.
(10) В случаите при реконструкция, основно обновяване или основен ремонт на сградата, когато разходите за инсталиране на зарядни точки за ЕПС и за полагане на кабели надвишават най-малко 10 % от общите разходи на СМР, се допуска разпоредбите на ал. 2 – 9 да не се прилагат.“.
§ 3. В чл. 57 след думата „транспорта“ се допълват думите „по чл. 56, ал. 1“.
§ 4. В допълнителните разпоредби се правят следните допълнения:
1. В § 2 се създават т. 34 – 41:
„34. „Малки гаражи“ са гаражи с капацитет до 25 леки автомобила.
35. „Нежилищна сграда“ е сграда, в която няма жилища или жилищата заемат по-малко от 60 на сто от нейната разгъната застроена площ.
36. „Общ капацитет на сграда“ е максималният брой ползватели на сграда, пребиваващи едновременно в нея (посетители и/или работещи), предвиден с инвестиционния проект съобразно категорията на строежа по чл. 137 от ЗУТ. 
37. „Паркинг, разположен в непосредствена физическа близост до сграда“ е паркинг, предназначен за ползване от обитателите, посетителите или работещите в една сграда и който е разположен на площ, прилежаща към сградата или в непосредствена близост до нея.
38. „Паркомясто за велосипеди (велосипеден паркинг, велопаркинг)“ е място, определено за паркиране на най-малко един велосипед.
39. „Покрит паркинг“ е покрита конструкция с най-малко три паркоместа за автомобили, която не използва енергия за регулиране на вътрешната среда. 
40. „Предварително окабеляване“ са всички мерки, необходими за инсталирането на зарядни точки, включително пренос на данни, кабели, кабелни трасета и където е необходимо – електромери. 
41. „Публични органи“ са публични органи по смисъла на член 2, точка 12 от Директива (ЕС) 2023/1791 на Европейския парламент и на Съвета от 13 септември 2023 година за енергийната ефективност и за изменение на Регламент (ЕС) 2023/955 (ОВ, L 231, 20.09.2023 г.).“ 
2. В § 3 накрая се добавя „и Директива (ЕС) 2024/1275 на Европейския парламент и на Съвета от 24 април 2024 година относно енергийните характеристики на сградите (ОВ, L 8.5.2024 г.)“
§ 5. В приложение № 4 към чл. 40, ал. 3 се правят следните изменения и допълнения: 
1. Ред първи се изменя така:
„
	Видове обекти
	Минимален брой велосипедни паркоместа1
	Вид на велосипедните паркинги*


„
2. Ред 18 се изменя така:
„
	Жилищни сгради 
	2 броя на жилище (когато няма гараж на разположение или складово помещение извън жилището) 
	Клас 1 - 100 %



“
3. В текста след таблицата, накрая се добавя:
„1. Минималният брой велосипедни паркоместа за нежилищни сгради се определя съгласно колона две, но не по-малко от 10 % от общия капацитет на сградата, вкл. за велосипеди с размери, по-големи от стандартните (товарни велосипеди, дълги велосипеди, велосипеди с ремаркета, триколки или велосипеди за хора с увреждания).“
§ 6. В приложение № 5 към чл. 42 и чл. 50 т. 5 се изменя така:
„
	5.
	Административни сгради и офиси, в т.ч.:
	
	

	
	а) на централната администрация
	1 бр. на 60 - 80 m2 РЗП
	20

	
	б) на местната администрация
	1 бр. на 80 - 100 m2 РЗП
	20

	
	в) офиси
	1 бр. на 80 - 100 m2 РЗП
	20


„
Преходни и заключителни разпоредби
§ 7. Навсякъде в наредбата думите „Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията“ се заменят с „Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията, както и техническите изисквания за достъпност на морските плажове“.
§ 8. (1) Започналите производства по одобряване на инвестиционен проект и издаване на разрешение за строеж се довършват по досегашния ред.
(2) За започнато производство по одобряване на инвестиционен проект и издаване на разрешение за строеж се счита датата на подаване на писмено заявление за одобряване на инвестиционния проект от компетентния орган.
§ 9. В срок до 1 януари 2027 г. всички съществуващи нежилищни сгради с повече от двадесет паркоместа за автомобили се привеждат в съответствие с изискванията на чл. 40, ал. 5 и чл. 50, ал. 5.
§ 10. В срок до 1 януари 2029 г. се допуска изключение от прилагането на параграф 9, по отношение на нежилищни сгради, санирани в периода 28 май 2022 г. – 28 май 2024 г., в съответствие с член 8, параграф 3 от Директива 2010/31/ЕС. 
§ 11. В срок до 1 януари 2033 г. за всички съществуващи сгради, притежавани или ползвани от публични органи, за най-малко 50 % от определените места за гариране и паркиране съгласно приложение № 5 се предвижда предварително окабеляване.
§ 12. Наредбата влиза в сила от деня на обнародването ѝ в „Държавен вестник. 

